পুতিন প্রয়োজনে কথা বলবেন জেলেনস্কির সঙ্গে, জানাল মস্কো

ওয়েব ডেস্ক: শুরু হয়েছিল এই ফেব্রুয়ারিতেই। তারপর কেটে গিয়েছে তিন বছর। রাশিয়া-ইউক্রেন যুদ্ধ (Russia-Ukraine War) থামেনি। এবার কি শান্তির জন্য আশার রেখা দেখা দিল। সুর নরম করার বার্তা রাশিয়ার (Russia)? প্রয়োজনে ইউক্রেনের প্রেসিডেন্ট ভ্লদিমির জেলেনস্কির (Vlodymyr Zelenskyy) সঙ্গে কথা বলতে রাজি রাশিয়ার প্রেসিডেন্ট ভ্লাদিমির পুতিন (Vladimir Putin)। মঙ্গলবার এমনই জানালেন মস্কোর মুখপাত্র দিমিত্রি পেসকভ। রাশিয়া-ইউক্রেনের তিন বছরের টানা যুদ্ধ থামাতে সৌদি আরবে আমেরিকা ও রাশিয়ার কূটনীতিকরা হাজির হয়েছেন। তবে তাতে নেই ইউক্রেনের কোনও প্রতিনিধি। ইতিমধ্যে ইউক্রেনের তরফে জানিয়ে দেওয়া হয়েছে তাদের বাদ দিয়ে কোনও সমঝোতা মেনে নেওয়া হবে না। তবে তার প্রেক্ষিতে রাশিয়া সুর নরম করল বলে মনে করা হচ্ছে।

দিমিত্রি পেসকভের কথায়, পুতিন জানিয়েছেন তিনি প্রয়োজনে জেলেনস্কির সঙ্গে আলোচনা করতে রাজি। তবে তিনি এটাও জানিয়েছেন বাস্তবের কথা চিন্তা করে জেলেনস্কির ভূমিকাকে প্রশ্ন করা হবে। এদিকে জেলেনস্কি বলেছেন, আমরা একটি সার্বভৌম দেশ হিসেবে আমাদেরকে ছাড়া কোনও চুক্তি মেনে নেব না।

আরও পড়ুন: চরমে বিদ্যুৎ সংকট, এসি-র উপর নিষেধাজ্ঞা জারি করল ইউনুস সরকার!

ডোনাল্ড ট্রাম্প দ্বিতীয়বার আমেরিকার প্রেসিডেন্ট হয়ে যুদ্ধ বন্ধ করতে উদ্যোগী হয়েছেন। এজন্য তিনি ফোনে আলাদা করে কথা বলেছেন পুতিন ও জেলেনস্কির সঙ্গে। তবে এই আলোচনাচলাকালীনও ইউক্রেনে রাশিয়ার হামলা অব্যাহত। এক রাতে ১৭৬টি ড্রোন হামলা চালিয়েছে রাশিয়া।

দেখুন অন্য খবর: