আমেরিকা থেকে বাঁচতে ইউরোপের সশস্ত্র সেনা চাই, বললেন জেলেনস্কি?

ওয়েব ডেস্ক: ইউক্রেনের (Ukraine) পিছনে কোনও চুক্তি হলে তা মানা হবে না। মিউনিখ সিকিউরিটি কনফারেন্সে শনিবার এই বক্তব্য ইউক্রেনের প্রেসিডেন্ট ভ্লদিমির জেলেনস্কির (Volodymyr Zelenskyy)। আমেরিকার (US) প্রেসিডেন্ট ডোনাল্ড ট্রাম্প (Donald Trump), রাশিয়ার প্রেসিডেন্ট ভ্লাদিমির পুতিনের (Vladimir Putin) সঙ্গে ফোনে কথা বলার প্রেক্ষিতে এই বক্তব্য জেলেনস্কির। ট্রাম্প প্রেসিডেন্ট নির্বাচনে অংশে নিয়েই রাশিয়া-ইউক্রেন যুদ্ধ (Russia Ukraine War) থামানার প্রতিশ্রুতি দিয়েছিলেন। ২০ জানুয়ারি প্রেসিডেন্ট পদে শপথ নিয়েছেন। তিনি যুদ্ধ বন্ধে পুতিনের সঙ্গে কথা বলেন। আমেরিকায় জো বাইডেন প্রশাসন সর্বতোভাবে সহযোগিতা করে গিয়েছে জেলেনস্কিকে। এর ফলে ট্রাম্পের প্রতি কি অন্য কোনও বার্তা দিতে চাইলেন ইউক্রেন প্রেসিডেন্ট? রাশিয়ার বিরুদ্ধে যুদ্ধে সামরিক সাহায্য দিয়ে ইউক্রেনকে সবচেয়ে বেশি সমর্থন করেছে আমেরিকা। শুধু তাই নয়, এদিন জেলেনস্কি বললেন ইউরোপের আলাদা সশস্ত্র বাহিনী গঠন করা হোক। তাহলে আমেরিকার সম্মান আদায় করা যাবে বলেও মত প্রকাশ  করেন তিনি।

২০২২ সালে ফেব্রুয়ারি মাসে রাশিয়া, ইউক্রেন অভিযান করে। তারপর থেকে এই প্রথম আমেরিকার প্রেসিডেন্টের সঙ্গে রাশিয়ার প্রেসিডেন্টের সরাসরি ফোনে কথা হল। সৌদি আরবে ট্রাম্প ও পুতিন বৈঠক করতে পারেন। জেলেনস্কি বলেছেন দ্বিতীয় বিশ্বযুদ্ধে রাশিয়ার জয়কে স্মরণীয় করে রাখতে আগামী ৯ মে ট্রাম্পকে রাশিয়ায় আমন্ত্রণ করা হতে পারে।

আরও পড়ুন: আমেরিকার প্রাক্তন ফার্স্ট লেডি মিশেল ওবামা পুরুষ!

দেখুন অন্য খবর: